REPUBLIKA HRVATSKA

KRAPINSKO - ZAGORSKA ŽUPANIJA

OPĆINA JESENJE

**OSNOVNA ŠKOLA GORNJE JESENJE**

**GORNJE JESENJE**

KLASA: 400-02/22-01/01

URBROJ: 2140-85-05-22-08

Gornje Jesenje, 11.11.2022.

**OBRAZLOŽENJ E FINANCIJSKOG PLANA OSNOVNE ŠKOLE GORNJE JESENJE ZA RAZDOBLJE 2023. – 2025. godine**

1. **UVOD – Djelatnost rada i organizacijska struktura(ustrojstvo)**

Osnovna škola Gornje Jesenje je javna ustanova koja obavlja djelatnost odgoja i osnovnog obrazovanja kao javnu službu, temeljenu na Zakonu o odgoju i obrazovanju u osnovnoj i srednjoj školi, odredbama Nacionalnog okvirnog kurikuluma, Nastavnog plana i programa, Godišnjeg plana i programa i Školskog kurikuluma OŠ Gornje Jesenje.

Djelatnost rada obuhvaća odgoj i opće obvezno osmogodišnje školovanje djece i mladih.

Na osnovi javnih ovlasti Škola obavlja sljedeće poslove:

* upisi u školu i ispisi iz škole s vođenjem odgovarajuće evidencije i dokumentacije
* organizacije i izvođenje nastave i drugih oblika odgojno obrazovnog rada s učenicima te vođenje odgovarajuće evidencije
* vrjednovanje i ocjenjivanje učenika te vođenje evidencije o tome i o učeničkim postignućima
* izricanje i provođenje pedagoških mjera i vođenje evidencije o njima
* organiziranje predmetnih i razrednih ispita i vođenje evidencije o njima
* izdavanje javnih isprava i drugih potvrda
* upisivanje podataka o odgojno – obrazovnom radu u e – maticu (zajednički elektonički upisnik ustanova)

OŠ Gornje Jesenje je pravna osoba upisana u sudski registar kod Trgovačkog suda u Zagrebu u zajednički upisnik ustanova osnovnog i srednjeg školstva, ministarstva nadležnog za obrazovanje.

Osnivač škole je Krapinsko –zagorska županija. Naziv škole je Osnovna škola Gornje Jesenje, a sjedište joj je u Gornjem Jesenju, Gornje Jesenje 78.

Temeljni akt škole je Statut, a pored tog akta, rad Škole uređuju i drugi potrebni opći i pojedinačni akti. Tijela koja djeluju unutar škole su Školski odbor kao upravljačko tijelo, razredna i učiteljsko vijeće kao stručna tijela i ravnatelj škole kao stručni i poslovodni voditelj škole.

Djelatnost se financira iz proračuna Republike Hrvatske (86%), proračuna Krapinsko –zagorske županije (10,00%), općinski proračuna (1%) i iz vlastitih i drugih sredstava (3%). Postoci financiranja po izvorima usklađeni su prema zadnjem godišnjem izvještaju (za 2021. godinu)

Škola izvodi nastavu u 5 radnih dana u tjednu u jednoj smjeni u skladu s Godišnjim planom i programom. Nastava je organizirana po razrednim odjelima od 1. – 8. r., a neposredno se izvodi u 8 čistih razrednih odjela s ukupno 82 učenika. Prostori za izvođenje nastave su klasične i specijalizirane učionice te druga mjesta sukladno Godišnjem planu i programu. Utvrđeni su tjedni i godišnji broj sati za obvezne i izborne predmete, raspored po razredima te ciljevi, zadaci i sadržaji svakog nastavnog predmeta.

U školi je organizirana prehrana i prijevoz učenika putnika. Svakodnevno je organizirano dežurstvo učitelja u vrijeme prihvata učenika, malih odmora i velikog odmora kada učenici jedu u školskoj blagovaonici.

U Školi se izvode izvannastavne aktivnosti, a učenici škole su uključeni u izvanškolske aktivnosti. Škola u izvođenju odgojno – obrazovnog rada i obavljanju svoje djelatnosti surađuje s drugim školama, ustanovama, udrugama te drugim pravnim i fizičkim osobama. Također redovito provodi kulturnu i javnu djelatnost u mjestu, gradu i županiji.

Organizacijska struktura osigurava pravodobno i kvalitetno ostvarenje nastave i drugih oblika odgojno – obrazovnog rada, organizacijsko – razvojnih, administrativno – stručnih, računovodstveno – financijskih i pomoćno –tehničkih poslova. Unutarnji red Škole uređen je Etičkim kodeksom neposrednih nositelja odgojno – obrazovnih djelatnosti i Kućnim redom škole.

U školskoj godini 2022. /2023. nastava se odvija bez posebnih epidemioloških uputa, no kraj epidemije još nije proglašen te tu čnjinicu ipak treba uvažiti kod sastavljanja Financijskog plana za 2023. godinu.

1. **OBRAZLOŽENJE PROGRAMA**

Financijskim planom sredstva su planirana za provođenje programa:

1. *Osnovno obrazovanje*

Djelatnost osnovnog obrazovanja ostvaruje se u skladu s odredbama Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480)), odredbama Nacionalnog okvirnog kurikuluma, Nastavnog plana i programa, Godišnjeg plana i programa, Školskog kurikuluma OŠ Gornje Jesenje te Zakona o ustanovama.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva.**

Ciljevi:

* pružanje usluge što kvalitetnijeg osnovnoškolskog obrazovanja i odgoja učenika s upisnog područja OŠ Gornje Jesenje,
* podizanje kvalitete nastave stalnim i kvalitetnim usavršavanjem učitelja, poboljšavanjem uvjeta školovanja te praćenjem učenika i njihovih talenata i interesa s konačnim ciljem da svi učenici Škole završe obvezno osmogodišnje školovanje bez ponavljanja razreda, svi učenici nastave i završe srednjoškolsko obrazovanje
* Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja i dr. školske projekte, priredbe i manifestacije.

**Pokazatelji uspješnosti i kvalitete:**

Pokazatelje uspješnosti pratimo u više područja.

1. Školski kurikulum - razvojni
2. struktura – opsežno i kvalitetno isplaniran i djelotvorno realiziran s vidljivom mogućnošću iskazivanja vlastitih talenata i interesa učenika
3. nastavni predmeti i programi – sve veća usklađenost i integracija nastavnih sadržaja, kontinuitet u radu i napredak
4. Postignuća učenika – uspjeh učenika na standardiziranim ispitima u provjeravanju, ispitima na različitim natjecanjima i nacionalnim ispitima - Pokazatelji: pozitivni rezultati praćeni u dužem vremenskom razdoblju, postignuća učenika s obzirom na rezultate na županijskoj i državnoj razini (vanjsko vrednovanje), rezultati samovrednovanja Škole, višegodišnje praćenje napretka u podizanju postignuća
5. Učenje i poučavanje - kvalitetno korelacijsko -integracijsko planiranje, sve veća primjena suvremenih metoda poučavanja, stalno motiviranje, praćenje i vrednovanje učenika
6. Podrška učenicima – stalna psihološka podrška od strane učitelja, stručnih suradnika i ravnateljice, provođenje preventivnih programa, redovita stručna profesionalna orijentacija, briga o učenicima s posebnim potrebama i invaliditetom.
7. Školsko ozračje - građenje pozitivnih odnosa svih sudionika rada u Školi, posebno zalaganje za partnerstvo s roditeljima
8. Resursi – stalna briga o uvjetima rada s tendencijom poboljšanja,pravodobno i potrebno vođenje politike zapošljavanja –stvaranje kvalitetnog tima suradnika,težnja k potpunom angažmanu zaposlenika i poticanje i zahtijevanje profesionalnog razvoja svih zaposlenika Škole
9. Osiguravanje kvalitete – zajedničko postavljanje jasne misije i vizije Škole, redovit rad Tima za kvalitetu te provođenje samovrednovanja i korištenje rezultata za potrebe unapređenja kvalitete, dobro postavljen i realiziran Razvojni plan Škole i napredak u timskom suradničkom radu

Sukladno financijskim mogućnostima planiramo kontinuiranu obnovu i adaptaciju sanitarnih čvorova. S obzirom na starost školskih zgrada, nužni su stalni popravci, adaptacije i hitne intervencije.

Također je potrebno u svim učionicama postaviti kvalitetnu i energetski štedljivu odgovarajuću rasvjetu.

Pri opremanju škole, nužna je obnova i stalna zamjena informatičke opreme, posebno u kabinetu informatike kao i ukupno po cijeloj školi. Škola se uključila u projekt e-škole pa je postojala potreba izrade električnih instalacija u školi prema Projektu. Učenicima su podijeljeni tableti koji se servisiraju putem škole, pa iako su neki popravci riješeni uz garanciju, dostava tableta u oba smjera ide na račun škole. Također, popravci izvan garnacije idu na teret roditelja (mehanički kvarovi), ali se plaćanja vrše preko računa škole.

**3. OBRAZLOŽENJE FINANCIJSKOG PLANA**

Sukladno odredbama novoga Zakona o proračunu (Narodne novine, br. 144/21), koji je na snazi od 1. siječnja 2022., Vlada Republike Hrvatske donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave. Ministarstvo financija je, sukladno odredbama članka 26. Zakona o proračunu izradilo Upute za izradu proračuna jedinica lokalne i područne (regionalne) samouprave za razdoblje 2023.- 2025. Ministarstvo financija je izradilo prijedlog, a Vlada usvojila Program konvergencije Republike Hrvatske za razdoblje 2023. – 2025. u travnju 2022. Na temelju Programa konvergencije Vlada je u lipnju 2022. donijela Odluku o proračunskom okviru za razdoblje 2023. – 2025. Značajna novost u odnosnu na stari Zakon o proračunu i dosadašnju praksu je razina ekonomske klasifikacije na kojoj se predlaže i usvaja plan za proračunsku godinu i projekcije za sljedeće dvije godine. Sukladno člancima 38., 39. i 42. novog Zakona o proračunu, proračun jedinice lokalne i područne (regionalne) samouprave, financijski plan proračunskog korisnika te financijski plan izvanproračunskog korisnika usvaja se na razini skupine ekonomske klasifikacije. Slijedom navedenog, jedinice lokalne i područne (regionalne) samouprave, proračunski i izvanproračunski korisnici prihode i primitke, rashode i izdatke za 2023. godinu iskazuju i predstavničkom tijelu podnose na usvajanje na razini skupine (druga razina računskog plana) isto kao za 2024. i 2025. godinu.

Zakon o uvođenju eura kao službene valute u Republici Hrvatskoj (Narodne novine, br. 57/22) u članku 69. propisuje da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblja nakon dana uvođenja eura, a čija obveza sastavljanja, donošenja i objavljivanja proizlazi iz odredaba propisa kojim se uređuje sustav proračuna, sastavljaju, donose i objavljuju na način da se vrijednosti u njima iskazuju u euru.

Proračun koji jedinice lokalne i područne (regionalne) samouprave donose za razdoblje

2023. – 2025. i financijski planovi njihovih proračunskih i izvanproračunskih korisnika za

razdoblje 2023. – 2025. iako se pripremaju tijekom 2022., a predstavničko tijelo raspravlja i

donosi proračun do kraja 2022. godine (dok je službena valuta kuna), svi iznosi iskazani u

proračunu i financijskim planovima moraju biti iskazani u novoj službenoj valuti euru.

Ako navedeni akti sadržavaju i usporedne podatke za godine koje prethode danu uvođenja

eura, podaci za te godine preračunavaju se iz kune u euro radi bolje usporedivosti podataka,

uz primjenu fiksnog tečaja konverzije i sukladno pravilima za preračunavanje i zaokruživanje

iz navedenoga Zakona. Slijedom navedenog kod izrade proračuna, financijskih planova i drugih pratećih planskih dokumenta, a radi bolje usporedivosti podataka, podaci za plan tekuće i izvršenje prethodne godine trebaju biti preračunati iz kuna u eure primjenom fiksnog tečaja konverzije i sukladno pravilima za preračunavanje i zaokruživanje iz navedenoga Zakona.

Na iznijetim osnovama izrađene su i Upute za izradu Proračuna Krapinsko-zagorske županije za razdoblje 2023.-2025. godine. Prema Uputama Ministarstva financija proizlazi da se ukupan iznos sredstava potrebnih za osiguranje minimalnih financijskih standarda (bilančnih prava) u sklopu decentraliziranih funkcija u 2023. godini planira na razini prethodne, odnosno 2022. godine.

Metodologija izrade proračuna propisana je Zakonom o proračunu i podzakonskim aktima: Pravilnikom o proračunskim klasifikacijama (NN 26/10,120/13 i 1/20) i Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20).

Financijski plan je izrađen u skladu sa Zakonom o proračunu, prema Uputama Ministarstva financija te Uputama za izradu proračuna Krapinsko-zagorske županije za razdoblje 2023.-2025. od 24. listopada 2022. KLASA:400-01/22-01/26 URBROJ:2140-07-22-1.

**3.1.Obrazloženje općeg dijela financijskog plana**

Obrazloženje općeg dijela financijskog plana proračunskog korisnika, a sukladno odredbama novog Zakona o proračunu sadrži:

- obrazloženje prihoda i rashoda, primitaka i izdataka

- obrazloženje prenesenog manjka, odnosno viška

**Sažetak računa prihoda i rashoda**

Financijski plan prihoda i rashoda za 2023. godinu sa projekcijama za 2024. i 2025. povećan je za 20% u odnosu na plan za 2022. godinu. Prihodi za 2023. godinu planirani su u iznosu od 532.100 EUR , dok su za 2022. godinu planirani u iznosu od 443.220 EUR. Analizom podataka prihodi u financijskom planu za 2023. godinu povećani su za 88.880 EUR, dok su rashodi povećani za 102.520 EUR, razlika između prihoda i rashoda za 2023. iznosi 3.640 EUR predviđenog viška sredstava koji će se koristiti za podmirenje rashoda u 2023. godini. Škola je iz 2020. godine u 2021. godinu prenijela 8.400 EUR viška sredstava, dok je iz 2021. godine u 2022. godinu prenijela 3.710 EUR viška sredstava.

**Prihodi poslovanja**

*Kto.63. Ministarstvo*. Najveći udio prihoda planiran je na izvoru sredstava 5.2.Ministartsva u iznosu od 464.530 EUR za 2023.godinu, a čini povećanje planiranih prihoda za 23 % u odnosu na planirane prihode iz 2022. godine koji su planirani u iznosu od 377.090 EUR. Razlog povećanja prihoda je sklopljeni Temeljni kolektivni ugovor za službenike i namještenike u javnim službama (NN56/2022), a na temelju čl.65 istoimenog Ugovora proizlazi povećanje cijene prijevoza sa 1 kn/km na 1,35 kn/km s mogućnošću povećanja/smanjenja za 10%. Prihodi su također povećani sukladno Odluci Vlade i sindikata zbog povećanje osnovica plaća za 6% u 2022. te planiranih 2% u 2023. godini i povećanje materijalnih prava zaposlenika.

*Kto.63 JLS*. Planirani prihodi na izvoru sredstava Jedinica lokalne i regionalne samouprave za 2023. godinu iznose 10.620 EUR do su za 2022.planirani u iznosu od 3.980 EUR. Razlog povećanja je zbog troškova za uređenje vanjske učione čiji se trošak planira u iznosu od 670 EUR, za stručna usavršavanja zaposlenika planira 1.860 EUR, za troškove pratitelja na terenske nastave 1.590 EUR, za troškove materijala i ostale troškove u svrhu provođenja projekta Logorovanja 3 dana na Strahinjčici u iznosu od 1.330 EUR, za nabavu ormarića za učenike planira se 3.320 EUR, za nabavu profesionalnog usisavača 330 EUR te za nabavu alata i ostale opreme za radionu škole u iznosu od 530 EUR, za troškove u projektu „Hrvatska pliva“ koji je namijenjen za učenike neplivače planira se 460 EUR, za LED rasvjetu 530 eur

*Kto. 65 .Posebne namjene*. Planirani prihodi za posebne namjene su prihodi namijenjeni isključivo za učenike te se u druge svrhe ne mogu koristiti. Prihodi za 2023. godinu planirani su u iznosu od 21.700 EUR, dok su za 2022. planirani 17.390 EUR. Planirani prihodi za 2023. u odnosu na 2022. godinu povećani su za 4.310 EUR. Razlog povećanja prihoda je povećanje cijene školske kuhinje sa 6,00 kn -0,80 EUR na 7,00 kn- 0,93 EUR. Slijedom navedenog prihodi za školsku prehranu učenika planirani su u iznosu 16.130 EUR, prijevoza učenika na terenske nastave planirani su 2.650 EUR, a za osiguranje učenika planirano je 800 EUR, za ostale nespomenute usluge i rashode kao što su školske kazališne priredbe, slikanje učenika ili u druge namjenske svrhe planirano je ukupno 2.120 EUR. Predviđeni višak sredstava iznosi 660 EUR koji će se koristiti za podmirenje rashoda poslovanja u 2023. godini.

*Kto.66 .Vlastiti prihodi*. Ova vrsta prihoda odnosi se na prodaju proizvoda (papira,…) te od najma školske sportske dvorane. U 2023. godini planirani su u iznosu od 2.120 EUR, dok su u 2022. godini planirani 660 EUR. Predviđeni višak sredstava koji će biti raspodijeljen u 2023. godini iznosi 2.650 EUR. Razlog povećanje prihoda je zbog najma školske sportske dvorane te prodaje proizvoda.

*Kto. 66 Donacije*. Za 2023. godinu planirane donacije iznose 2.040 EUR, dok je za 2022. godinu planirano 200 EUR. Škola će u toku školske godine 2022/2023 ostvariti prihode od donacija u svrhu sportskih natjecanja kao škola domaćin i suorganizator u natjecanju putem Pravilnika o sportskom natjecanju prema kojem škola domaćin organizira prehranu za svakog učenika natjecatelja u iznosu od 14,00 kn (1,86 EUR).

*Kto.67 Opći prihodi i primici*. Ova vrsta prihoda odnosi se na izvorna sredstava Krapinsko-zagorske županije, a u svrhu podmirenja troškova za projekte Zalogajček, Školska shema, E-tehničar, Program građanskog odgoja, proljetne radionice učenika te županijsko natjecanje učenika. U planu za 2023. godinu planirano je ukupno 4.510 EUR, dok je u 2022. godini planirano 3.480 EUR. Razlog povećanja je povećanje cijene satnice za program Građanskog odgoja sa dosadašnjih 7,96 EUR (60 KN) na 13,27 EUR (100 kn), predviđa se povećanje troškova za voditelje, mentore u svrhu županijskih natjecanja učnenika.

*Kto. 67 Decentralizacija*. Sredstva Krapinsko-zagorske županije namijenjena za podmirenje minimalnih financijskih standarda. Sredstva za 2023. godinu planirana su prema Uputama Krapinsko-zagorske županije, odnosno prema I. izmjeni financijskog plana u 2022. godini. Sredstva su prema izvornom planu za 2022. godine iznosila 31.280 EUR ( 235.716 HRK), dok su I. izmjenom financijskog plana smanjenja na 26.120 EUR (196.853 HRK) i taj se iznos morao planirati i za 2023. godinu, iz tih sredstava Škola podmiruje sve materijalne troškove koji su potrebni za redovno poslovanje.

*Kto.7. Prihodi od prodaje nefinancijske imovine*. U planu za 2023. godinu planirani su u iznosu 460 EUR kao i za 2022. godinu, a odnose se na stanova nad kojima škola ima stanarsko pravo, a dio otplate rata iz Ugovora završava tokom 2023. godine. Od uplate iznosa rate na račun Škole, 65 % uplaćenog prihoda uplaćuje se u državni proračun, a škola preostali postotak iznosa, 35% koristi za vlastite potrebe.

**Rashodi poslovanja**

*31 Rashodi za zaposlene*. Rashodi za zaposlene uključuju rashode za plaće zaposlenika, materijalna prava zaposlenika (darovi, nagrade, regres, božićnica, pomoći,…) i doprinose na plaću (doprinos za zdravstveno osiguranje) te čine najveći udio rashoda u financijskom planu. Rashodi za 2023. godinu planirani su u iznosu od 429.090 EUR, dok su za 2022. planirani 358.480 EUR. Povećanje tih rashoda iznosi 20% u odnosu na 2022. godinu, zbog novog Temeljnog kolektivnog ugovora te zbog Odluke Vlade o povećanju osnovica plaća.

*32 Materijalni rashodi*. Materijalni rashodi su skupina rashoda koju čine rashodi za službena putovanja, stručna usavršavanja zaposlenika, rashode za materijal (uredski, materijal za čišćenje i održavanje, namirnice za školsku kuhinju, električna energija, plin, materijal za tekuće i investicijsko održavanje objekta i opreme, sitni inventar,…) rashode za usluge (usluge telefona, pošte, prijevoza, održavanje objekata i opreme, komunalne usluge, zdravstvene i ostale zdravstvene usluge, intelektualne usluge, računalne usluge,…), ostali nespomenuti rashodi poslovanja (premije osiguranja, članarine, naknade i pristojbe,….). Za 2023. godinu planirana sredstva iznose 93.680 EUR, dok su za 2022. planirano 70.330 EUR, povećanje tih rashoda iznosi 33% u odnosu na plan za 2022. godinu. Razlog povećanja tih rashoda odnosi se na povećanje cijena energenata, cijena školske kuhinje i ostalih tržišnih cijena. Škola u šk. god. 2022 /2023 planira sudjelovati u raznim projektima i izvanškolskim aktivnostima sukladno planu i programu Škole. Ovom vrstom rashoda obuhvaćeno je 90% materijalnih troškova škole.

*34 Financijski rashodi škole*. Za 2023. godinu planirani su u iznosu od 360 EUR. U 2022. godini planirani su u iznosu od 420 EUR, a namijenjeni su za podmirenje bankarskih usluga u svrhu vođenja i usluga platnog prometa.

*4 Rashodi za nabavu nefinancijske imovine*. U planu za 2023. godinu iznose 12.610 EUR, dok su za 2022. godinu planirani u iznosu od 5.310 EUR. Usporedbom podataka rashodi su povećani za 7.300 EUR u odnosu na plan za 2022. godinu. Ovom vrstom rashoda planira se nabava školskih udžbenika u 2023. godini, a nabavom se planira povećanje cijena i količina u odnosu na prethodne godine te opremanje škole od strane JLS.

**Rashodi prema funkcijskoj klasifikaciji**

Sukladno čl. 34 novog Zakona o proračunu propisana je obveza proračunskog korisnika u Općem dijelu financijskog plana u Računu prihoda i rashoda, rashode treba iskazati i prema funkcijskoj klasifikaciji. Funkcijska klasifikacija je jedna od šest klasifikacija proračuna propisanih Zakonom o proračunu i Pravilnikom o proračunskim klasifikacijama. Brojčane oznake i nazivi funkcijske klasifikacije preuzeti su iz međunarodne klasifikacije funkcija države (COFOG) Ujedinjenih naroda – Klasifikacija rashoda u skladu s namjenom. Funkcijska klasifikacija sadrži rashode razvrstane u skladu s njihovom namjenom. Skupina 091 odnosi se na obrazovanje (ostali rashodi Škole), a skupina 096 (posebne namjene) obuhvaća rashode prijevoza, hrane, smještaja, te ostale rashode sličnih dopunskih usluga namijenjenih prvenstveno za učenike odnosno korisnike usluga obrazovanja. Za 2023. planirano je je ukupno rashoda 513.380 EUR, dok je za 2022. planirano 417.150 EUR, a čini povećanje za 23%. Skupina 096 planirano je za 2023. godinu 22.360 EUR, dok je za 2022. planirano 17.390 EUR, a čini povećanje za 28 %. Skupina 096 odnosi se na izvore sredstava Posebne namjene koje uključuju prijevoza, prehranu, osiguranje učenika.

**3.2.Obrazloženje posebnog dijela financijskog plana**

*Program 1000 Osnovno obrazovanje Zakonski standard.*

*Aktivnost A102000 Redovni poslovi ustanova zakonskog standarda*. Sredstva decentralizacija su sredstva Krapinsko- zagorske županije za podmirenje minimalnih financijskih standarda. Planirana su na razini 2022. godine u iznosu od 26.120 EUR, a raspoređena na sljedeći način. Naknade troškova zaposlenika planirano je ukupno 1.220 EUR, a odnosi se na službena putovanja zaposlenika i loco vožnju zaposlenika planirano je 940 EUR, za stručno usavršavanje zaposlenika (kotizacije za seminare) 200 EUR. Rashodi za materijal i energiju planirani su u iznosu od 17.910 EUR, raspoređeni na: uredski materijal, materijal za čišćenje i održavanje te ostali materijal za potrebe redovnog poslovanja 1.530 EUR, električna energija 3.320 EUR, plin 12.610 EUR, motorni benzin i dizel gorivo 30 EUR, materijal za tekuće održavanje objekta i opreme 330 EUR, sitni inventar 30 EUR. Rashodi za usluge planirani su iznosu od 5.800 EUR, raspoređeni: usluge telefona 600 EUR, pošte 100 EUR, usluge tekućeg i investicijskog održavanja 1.410 EUR, komunalne usluge (opskrba vodom, odvoz otpada, deratizacija, dimnjačarske usluge) 1.500 EUR, zdravstveni pregledi 1.110 EUR, ostale zdravstvene usluge 320 EUR, računalne usluge 730 EUR, ostale nespomenute usluge 30 EUR. Ostali nespomenuti rashodi poslovanja planirani su: 830 EUR, raspoređeni: osiguranje imovine 730 EUR, članarine 100 EUR. Financijski rashodi planirani su u iznosu od 360 EUR za usluge banke.

*Program 1003 Dopunski nastavni i vannastavni program škola i obrazovnih institucija*.

Tekući projekt T103018 Zalogajček 6,7. Cilj projekta je osiguravanje školske prehrane za djecu u riziku od siromaštva, u okviru Fonda europske pomoći za najpotrebitije (FEAD), Operativnog programa za hranu i/ili osnovnu materijalnu pomoć za razdoblje 2014.- 2020. Projekt se financira iz izvornih sredstava KZŽ (1.1.Opći prihodi i primici). U 2022. planirano je 1.320 EUR, dok se za 2023. planira 1.460 EUR. Sredstva će se utrošiti za financiranje rashoda prehrane učenika koji će sudjelovati u projektu Zalogajček.

*Tekući projekt T103018 Školska shema 4,5.* U šk. god. 2022/2023. Škola planira sudjelovati u projektu Školske sheme sa ciljem podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka i mliječnih proizvoda. Program je namijenjen poboljšanju distribucije poljoprivrednih proizvoda i poboljšanju prehrambenih navika djece, a usmjeren je na djecu koja pohađaju vrtiće, predškolske ili osnovnoškolske odnosno srednjoškolske obrazovne ustanove u državama članicama Europske unije. U planu za 2022. godinu planirano je ukupno 930 EUR, dok se za 2023. planira 1.330 EUR.

*Aktivnost A102006 Program građanskog odgoja u školama.* Svrha programa je značajno pridonošenje i uspješno promicanje nenasilja, tolerancije i solidarnosti te kod učenika razvija općeljudske vrijednosti koje se temelje na prihvaćanju i uključivanju različitosti te poštivanju ljudskih prava, kao i na razumijevanju života u građanskom društvu. Program se financira iz izvornih sredstava Krapinsko-zagorske županije (1.1.Opći prihodi i primici), a za 2023. planira se 460 EUR dok je za 2022. planirano 280 EUR, u svrhu podmirenja obveza iz Ugovora o djelu. Razlog povećanja je zbog povećanje cijene bruto sati rada sa dosadašnjih 7,96 EUR (60 kn) na 13,27 EUR (100 kn). Godišnje se ukupno realizira 35 sati.

*Tekući projekt T103000 Dopunska sredstva za materijalne rashode i opremu škola*. Ova vrsta rashoda također se financira iz izvornih sredstava Županije (1.1.Opći prihodi i primici), a planirana su sredstva za E-tehničara. Ugovorom o sudjelovanju u pilot projektu e-Škole, CARNET se obvezao opremiti škole lokalnom mrežom i računalnom opremom te osigurati održavanje (npr. u slučaju kvara) za vrijeme trajanja pilot projekta, kroz ugovore s dobavljačima mreže i opreme. Za vrijeme trajanja i nakon završetka projekta Osnivač je dužan školama osigurati pomoć u korištenju resursa dobivenih u projektu te je u tu svrhu dužan imenovati e-Škole tehničara. Uloga imenovanog e-Škole tehničara jest da zaposlenicima škole pruža pomoć pri korištenju lokalne mreže škole i računalne opreme. Stoga se osobom koja se imenovana kao E-tehničar sklapa Ugovor o djelu u svrhu plaćanja naknada. Škola je za troškove naknada E-tehničara za 2023. planirala 770 EUR, predviđeni mjesečni fond realiziranih sati je 8, a Ugovor vrijedi jednu školsku godinu. Za 2022. godinu planirana su sredstva u iznosu od 680 EUR.

*Aktivnost A102000 Dopunski nastavni i vannastavni program škola i obrazovnih institucija.* Ova vrsta rashoda također se financira iz izvornih sredstava Županije (1.1.Opći prihodi i primici), a planirana su sredstva za proljetne radionice te za troškove županijskih natjecanja učenika. Za vrijeme proljetnih praznika Škola organizira proljetne radionice za učenika i u tu svrhu je za 2023. godinu planirala 160 EUR, za županijska natjecanja učenika Škola planira sredstva u iznosu od 330 EUR u svrhu osiguravanja dnevnica i putnih troškova za voditelje i mentore. U 2022. godini planirano je ukupno 270 EUR, a sredstva su bila planirana samo za županijska natjecanja, zbog toga je za 2023. planirano ukupno 490 EUR.

*Aktivnost A102001 Financiranje-ostali rashodi OŠ*

*2.1.Donacije*. U planu za 2022. godinu planirano je 200 EUR, dok je za 2023. planirano 2040 EUR. Sredstva od donacije utrošit će se redovno poslovanje, opremanje škole i potrebe učenika.

*3.1.Vlastiti prihodi*. Planirani rashodi za 2023. godinu iznose 4.770 EUR dok su za 2022. planirani u iznosu do 660 EUR. Od ukupnog iznosa za 2023. godinu, 2.650 EUR se odnosi na predviđeni višak sredstava. Sredstva će se utrošiti za redovno poslovanje škole, opremanje škole i potrebe učenika.

*4.3. Posebne namjene*. Ova vrsta prihoda kao i rashodi isključivo su namijenjeni za potrebe učenika, kao što su rashodi za prehranu učenika, prijevoz učenika, osiguranje učenika te za ostale namjene. U planu za 2022. predviđeni su rashodi u iznosu od 17.390 EUR, dok se za 2023. planira 22.360 EUR, od čega je 660 EUR planirani predviđeni višak sredstava koji je namijenjen za podmirenje rashoda poslovanja u 2023. godini. Povećanje tih rashoda za 28% odnosi se na povećanje cijene školske prehrane učenika i povećanje cijena prijevoza učenika na terenske nastave, te slijedom toga povećanje svih ostalih tržišnih cijena. Predviđeni rashodi za prehranu učenika predviđeni su 16.790 EUR, za prijevoz učenika na terenske nastave 2.650 EUR , osiguranje učenika 800 EUR, te za ostale posebne namjene (kazališne predstave, slike učenika,…) 2.120 EUR.

*5.2.Ministarstvo*.U planu za 2022. godinu sredstva su planirana u iznosu od 377.090, dok su za 2023. planirana u iznosu od 464.730 EUR, što čini povećanje za 87.640 EUR odnosno 23 %. Rashodi iz izvora sredstva Ministarstva namijenjeni su za plaće zaposlenika 357.020 EUR, za materijalna prava zaposlenika (nagrade, pomoći, regres,…) u iznosu od 16.330 EUR, prijevoz zaposlenika s posla i na posao 26.550 EUR, doprinosi na plaću za zdravstveno osiguranje u iznosu od 55.740 EUR, te 1.590 EUR je planirano za naknadnu zbog nezapošljavanja osoba s invaliditetom, sukladno Pravilniku o utvrđivanju kvote za zapošljavanje osoba s invaliditetom (NN145/20) i iznos od 200 EUR je predviđeni višak sredstava od aktiva glazbene kulture. Za nabavu udžbenika u 2023. godini Škola planira sredstva u iznosu od 7.300 EUR, zbog povećanja cijena i količine.

*5.4. JLS*. Za 2023. planirani rashodi iznose 10.620 EUR, dok su za 2022. planirani u iznosu od 3.980 EUR, a biti će utrošeni za uređenje vanjskog okoliša u svrhu vanjske učionice, stručna usavršavanja zaposlenika, terenske nastave, za nabavu ostalog materijala i opreme.

*7.1. Prihodi od prodaje nefinancijske imovine.* Planirani rashodi u 2023. godini iznose 590 EUR, dok su u planu za 2022. godinu iznosili 460 EUR. Razlika između planiranih prihoda i rashoda za 2023. godinu iznosi 130 EUR predviđenog viška sredstava koji će se utrošiti za rashode poslovanja u 2023. godini.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Osnovnu školu Gornje Jesenje u šk. godini 2021/2022. je pohađalo 79 učenika. Učenici su bili organizirani u 8 razrednih odjela. Područna škola Nastava se odvijala u 1 smjeni. Učenike je poučavalo 21 učitelj i 2 stručna suradnika - stručna suradnica knjižničarka na pola radnog vremena te stručna suradnica pedgoginja na pola radnog vremena, a 3 učenika su pohađali nastavu po prilagođenim programu.

U financijski plan za 2022. ulazi drugo polugodište školske godine 2021./2022. te početak školske godine 2022/2023.

U drugom polugodištu 2021. /2022.

* Terenska nastava učenika predmetne i razredne nastave u Zagrebu
* 5. svibnja 2022. godine. učenici 8. razreda posjetili su Vukovar u sklopu projekta ''Posjet učenika osmih razreda Vukovaru“
* Izvanučionička nastava učenika razredne nastave: dvorac Trakošćan, središte Krapinsko-zagorske županije i Muzej krapinskih neandertalaca
* Učenici šestog razreda, u pratnji učiteljice Alexandre Krklec, sudjelovali su na terenskoj nastavi Theaterspiele u Varaždinu
* Višednevna terenska nastava učenika predmetne nastave u Zadar
* Višednevna terenska nastava učenika trećeg i četvrtog razreda „Škola u prirodi“ u Cirkvenici

Rad i postignuća u dodatnoj nastavi

Dodatna nastava za zainteresirane učenike organizirana je od 1. do 4. razreda iz matematike i hrvatskog jezika. U predmetnoj nastavi od 5. do 8. razreda za zainteresirane učenike dodatna nastava organizirana je iz hrvatskog jezika, engleskog jezika, njemačkog jezika, matematike, kemije i povijesti. Učenici od 5. do 8. razreda sudjelovali su na natjecanjima iz kemije, njemačkog jezika, engleskog jezika, biologije, povijesti, likovne kulture, matematike i informatike. Sva dodatna nastava realizirana je prema planu i programu.

Pojedini učenici predmetne nastave (ukupno 42 učenika) sudjelovali su na školskim natjecanjima iz MAT, NJJ, BIO, POV, KEM ,INF, ENG. Učenici naše škole sudjelovali su na Županijskom natjecanju iz povijesti, informatike i njemačkog jezika. Županijsko natjecanje iz povijesti održano je u OŠ Marija Bistrica gdje je učenica 8.razreda Mateja Forjan zauzela 4 mjesto. Županijsko natjecanje iz informatike održano je u OŠ Konjščina, sudjelovali su učenici 8. razreda Marko Kovačec koji je zauzeo je 3 mjesto, dok je Luka Poslončec zauzeo 5. mjesto. Županijsko natjecanje iz njemačkog jezika održano je u OŠ Petrovsko, sudjelovale su učenice 8.razreda Mateja Forjan zauzevši 3.mjesto i Petra Klasić zauzevši 7 mjesto.

U školskoj godini 2021./2022. Školu su posjetili:

* Kazališna družina Teatar Mjesec sa predstavom „Šuma Striborova” za sve učenike škole
* Predstavnici srednjih škola koji su održali predavanje za učenike i roditelje 7. i 8. razreda vezano za profesionalnu orijentaciju učenika.
* U sklopu projekta Zdrav za 5 policijski službenik održao je predavanje učenicima 8. razreda  o kaznenopravnoj odgovornosti konzumacije alkohola

Održane su Proljetne radionice za darovite, talentirane i motivirane učenike.

Škola je uključena u projekte:

* Zalogajček 6 - osiguravanje školske prehrane za djecu u riziku od siromaštva
* Školska shema 4- podizanje razine znanja o važnosti prehrane i nutritivnim vrijednostima
* E –tehničar –pružanje pomoći pri korištenju lokalne mreže i računalne opreme

Na kraju školske godine svi su učenici pozitivno ocijenjeni.

Svi učenici 8 razreda su uspješno upisani u srednje škole.

Školska godina 2022./2023. je započela s 83. upisanih učenika organiziranih u osam razrednih odjela. Škola ima 21 zaposlenika od kojih je jedna osoba na zamjeni za bolovanje, odnosno porodiljni dopust.. I u ovoj školskoj godini učenicima su organizirane izvanučioničke nastave (učenici razredne nastave posjetili su MiniPolis u Zagrebu, a učenici predmetne nastave Sljeme). Škola je uključena u Program školski medni dan s hrvatskih pčelinjaka kojem je cilj podizanje svijesti djece, od rane dobi, o potrebi konzumacije lokalnih poljoprivrednih proizvoda te ukazati na ulogu i značaj pčelarstva u cjelokupnoj poljoprivrednoj proizvodnji– program se provodi pod pokroviteljstvom Ministarstva poljoprivrede u mjesecu prosincu, projekte Zalogajček 7 (osiguravanje školske prehrane za djecu u riziku od siromaštva) i Školsku shemu.

Svi djelatnici škole su se stručno osposobljavali i usavršavali kroz sjednice učiteljskih i razrednih vijeća, stručnih školskih vijeća, stručnih županijskih vijeća te skupova na državnoj razini.

OŠ Gornje Jesenje je bila otvorena za sve oblike suradnje i provođenje kulturne i javne djelatnosti.

Predsjednik školskog odbora

Danijel Mežnarić, mag.theol.